Covid: देशभर में मिले 10 हजार 488 नए मरीज, कोरोना के एक्टिव मामले- 1 लाख 22 हजार 714
इस वक्त देश में कोरोना के एक्टिव मामलों की संख्या पिछले 532 दिनों में सबसे कम है। स्वास्थ्य मंत्रालय द्वारा जारी आंकड़ों के अनुसार, फिलहाल देश में कोरोना के 1 लाख 22 हजार 714 एक्टिव मामले हैं।
नई दिल्ली. भारत में पिछले 24 घंटों में कोरोना संक्रमण के 10 हजार 488 नए मरीज मिले हैं जबकि 12 हजार 329 मरीज इस बीमारी से उबरे हैं। इस समय अवधि में कोरोना संक्रमण के 313 और लोगों को अपना शिकार बनाया है, जिसके बाद इस महामारी की वजह से अबतक होने वाली मौतों का आंकड़ा बढ़कर 4 लाख 65 हजार 662 हो गया है। आपको बता दें कि देश में अबतक कोरोना संक्रमण के कुल 3 करोड़ 45 लाख 10 हजार 413 नए मामले सामने आ चुके हैं। इन मामलों में से 3 करोड़ 39 लाख 22 हजार 037 मरीज कोरोना बीमारी को मात दे चुके हैं। इस वक्त देश में कोरोना के एक्टिव मामलों की संख्या पिछले 532 दिनों में सबसे कम है। स्वास्थ्य मंत्रालय द्वारा जारी आंकड़ों के अनुसार, फिलहाल देश में कोरोना के 1 लाख 22 हजार 714 एक्टिव मामले हैं।आंकड़ों के मुताबिक, कोरोना वायरस के रोज आने वाले नए मामले लगातार 44वें दिन 20,000 से कम और लगातार 147वें दिन 50,000 से कम है। मंत्रालय ने बताया कि पिछले 24 घंटों में उपचाराधीन मरीजों की संख्या में 2,154 की कमी आयी है। फिलहाल यह संक्रमण के कुल मामलों का 0.36 प्रतिशत है जो मार्च 2020 के बाद से सबसे कम है। कोविड-19 से स्वस्थ होने वाले लोगों की राष्ट्रीय दर 98.30 प्रतिशत है जो पिछले साल मार्च के बाद से सबसे अधिक है।